WEBWERK - News - neue Website Seecamping Berghof
Categories: Conversion Optimierung, Responsive Webdesign, SEO, TYPO3 Afrikaanse aanlyn motiveringskursusse – die MotiveringsDiva is hier! - Afrikaans.com
Afrikaanse aanlyn motiveringskursusse –
die MotiveringsDiva is hier!
René Arendse se storie begin in Distrik Ses waar sy hand-aan-hand saam met haar pa in die klipstrate skool toe moes loop.
“Daar het ek die eerste keer kennis gemaak met ‘n gemeenskap wat vir mekaar omgee, lekker ‘labarang’-kos en ervaar hoe almal my pa, toe ‘n Afrikaanse onnie, as “meester” aanspreek. Ek was vyf … Daar en dan het ek besluit dat ek ook eendag ‘n “meester” sou word!”
Na tien jaar in die onderwys het haar pad nuwe kronkels gemaak as entrepreneur, radio-omroeper en motiveringspreker. René is ook ’n projekbestuurder vir talle organisasies en sy koördineer die Afrikaans.com-muurkunsprojek by skole. Haar belangstelling in sielkunde, haar passie vir mense en haar ervaring as opvoeder is die towerbestanddele vir haar motiveringskursusse wat nou aanlyn beskikbaar is. Sy noem haarself die MotiveringsDiva en haar webwerf, www.renearendse.com, is propvol nuttige raad en ’n wye aanlyn kursusaanbod wat jy saam met jou span by die werk of in jou eie rustige ruimte kan gebruik. Die MotiveringsDiva-nuusbrief is ’n maandelikse motiveringsinspuiting wat jou met raad ondersteun en op jou lewensreis bemoedig om jou drome te verwesenlik.
“My motiveringsprogram is ’n ontdekkingsreis na ’n nuwe jy. Gelukkiger, gesonder en genoeg!” – René Arendse
Dit alles in Afrikaans!